ປ. ໂອບາມາ ຈະຫາລື ກ່ຽວກັບ ລະດັບຂອງ ກຳລັງທະຫານສະຫະລັດ ໃນ ອັຟການິສຖານ
ເຈົ້າໜ້າທີ່ຂັ້ນສູງ ກ່າວວ່າ ລັດຖະບານສະຫະລັດ ຈະຫາລືກ່ຽວກັບ ລະດັບທະຫານອາເມຣິກັນ ໃນອັຟການິສຖານ ລະຫວ່າງການຢ້ຽມຢາມ ຂອງ ປ. Ghani.
ບັນດາເຈົ້າໜ້າທີ່ຂັ້ນສູງສະຫະລັດ ກ່າວວ່າ ລັດຖະບານ ທ່ານ Obama ຈະສົນທະນາກ່ຽວກັບການຮັກສາກຳລັງທະຫານໄວ້ ຫຼາຍຂື້ນຢູ່ໃນອັຟການິສຖານ ກວ່າທີ່ໄດ້ວາງແຜນເອົາໄວ້ ກັບ ປະທານາທິບໍດີອັຟການິສຖານ ທ່ານ Ashraf Ghani ໃນລະ ຫວ່າງການຢ້ຽມຢາມ ນະຄອນຫລວງວໍຊິງຕັນ ອາທິດໜ້ານີ້ ປະທານາທິບໍດີ Obama ກຳລັງພິຈາລະນາການຮ້ອງຂໍ ຂອງ ປະທານາທິບໍດີ Ghani ເມື່ອຫລາຍອາທິດທີ່ຜ່ານມາເພື່ອປັບ ປ່ຽນໃຫ້ມີຄວາມເໝາະສົມ ບາດກ້າວການຖອນທະຫານພາຍ ໃນທ້າຍປີນີ້ ທ່ານ Ghani ແລະ ຄະນະຜູ້ແທນອັຟການິສຖານ ຈະເດີນທາງມາຢ້ຽມຢາມ ສະຫະລັດ ເປັນເວລາສີ່ມື້ ຮວມທັງການຢ້ຽມຢາມທຳນຽບຂາວ ໃນວັນອັງຄານ ຈະມານີ້ນຳດ້ວຍ